***Crippled Lucifer*** (podtitul *Seven Psalms For Our Lord Of Light* pre pôvodné vydanie z roku 1998, prípadne *Ten Psalms for Our Lord of Light* pre rozšírenú reedíciu z roku 2008) je kompilačný album doom metalovej skupiny Burning Witch.

Vydania a verzie
----------------

Pôvodne vyšiel v roku 1998 ako CD, skladby na ňom pochádzajú z EP *Towers...* (z roku 1996) a *Rift.Canyon.Dreams* (z roku 1998). V Európe vyšiel vo vydavateľstve Bad Acid v náklade 2000 kusov ako digipack, ako MC v poľskom vydavateľstve Mystic Production v roku 1999 a v USA v troch edíciách v domovskom vydavateľstve Southern Lord (prvé vydanie malo zle vytlačený obal).

Reedícia z roku 2008 obsahuje skladby ako na pôvodom vydaní a navyše 3 skladby: „Communion" a „The Bleeder" zo split albumu *Goatsnake / Burning Witch* (nahraté spoločne s Goatsnake) a „Rift.Canyon.Dreams" zo splitu *Caprichos 1-80 / Rift Canyon Dreams* (nahraté s Asva) Prvých 2000 kusov objednaných mailom priamo od Southern Lord dostali navyše drop kartu umožňujúcu MP3 download koncertu a dovtedy nevydaného dema. Japonské vydanie z Daymare Records je troj CD verzia, obsah tretieho CD je zhodný s bonusovým downoladom.

Štýl
----

V rozhovore v roku 2001 Stephen O'Malley opísal *Crippled Lucifer* ako: „pomalú, ťažkú hudbu pohrávajúcu si s časom".  
Recenzent z Pitchfork Media charakterizuje jednotlivé EP: „na *Towers...* každá nota je pridusená; texty speváka Edgy 59 sú ponorené do zvyčajných foriem osamelosti a sebaničenia, ale spieva o tom s prežitou hystériou niekoho veľmi podráždeného. Tak ako dobré horory *Towers* sa nielen hrá s časom, on ho trestá za príliš rýchly pohyb." o *Rift.Canyon.Dreams* píše: „má viac bežných, bluesom ovplyvnených heavy metalových riffov než *Towers*, krúžiacich v podivných intervaloch."  
Allmusic v recenzii pôvodného vydania z roku 1998: „všetky skladby sú rovnaké mučivé údolie beznádeje: boľavo pomalý rytmus sa stretáva ako tektonická platňa s dronovými, vo feedbacku uväznenými gitarovými riffmi a skutočne ohavným vreskom speváka Edgy 59, vybavuje bažinu doom-u Crowbaru a Exhorder zmiešanú s niektorými prvkami šialenstva Cathedral a dobrou porciou Eyehategod." a ďalej: „skladby „Sea Hag" a „Stillborn" znejú ako soundtrack k depresii, prinášajú na um obraz človeka s námahou napredujúceho so zakaleným zrakom kvôli bezútešnému životu s tvrdými drogami". K reedícii z roku 2008 dodáva: „o desať rokov neskôr niektoré skladby ako „Sacred Predictions", „Sea Hag", „Stillborn" a „Communion" stále udivujú svojou hrozivou odovzdanosťou nepreniknuteľnej temnote, temnote vyžarovanej zo skazenej, silne rozladenej gitarovej búrky Stephena O'Malleya; znepokojivého, striedavo utrápeného alebo mučivého, hrdlo ničiaceho kvílenia speváka Edgy 59." a pokračuje komentárom ku bonusovým skladbám: „soundtrack k vražde - „The Bleeder" je nečakanou odbočkou k sludge štýlu zatiaľ čo „Rift.Canyon.Dreams" sa vracia späť k predošlému projektu Thorr's Hammer s jeho zúfalým, pôvodným drone zvukom."  
Recenzent z *A2* o tomto albume píše: „Crippled Lucifer zachycuje žáner v ranom štádiu, čerpajúci z prastarých „sabbathovských" tradícií okorenených hardcorovým nádychom. Hudba sa zabára do bahna väzbiacich riffov, nad ktorými sa nesie exaltovaný spev svojrázneho vokalistu Edgyho 59. Jeho rozsah siaha od „ozzyovských" liniek až po neartikulovaný škrek..."

Zoznam skladieb CD z roku 1998
------------------------------

1. „Warning Signs" – 8:22
2. „Stillborn" – 11:57
3. „History of Hell" – 6:03
4. „Sacred Predictions" – 7:05
5. „Country Doctor" – 10:20
6. „Tower Place" – 5:25
7. „Sea Hag" – 14:18

Zoznam skladieb 2×CD z roku 2008
--------------------------------

### CD 1 *Tower...*

1. „Sacred Predictions" – 7:03
2. „Country Doctor" – 10:19
3. „Tower Place" – 5:24
4. „Sea Hag" – 14:20
5. „The Bleeder" – 9:57

### CD 2 *Rift.Canyon.Dreams*

1. „Warning Signs" – 8:22
2. „Stillborn" – 11:57
3. „History of Hell (Crippled Lucifer)" – 6:02
4. „Communion" – 9:25
5. „Rift.Canyon.Dreams" – 13:08

### CD 3 *1996 Demo & Live*

#### Burning Witch 1996 Demo

1. „The Country Doctor" – 9:42
2. „Tower Place" / „The Sea Hag" – 19:33

#### Burning Witch Live At Pioneer Theatre, Seattle 1996

3. „The Sea Hag" – 9:55
4. „Country Doctor" – 9:30
5. „Bleeder" – 10:01
6. „Jubilex" – 10:36

Zostava
-------

### *Towers...*

* Edgy 59 - spev
* Stephen O'Malley - elektrická gitara
* G. Stuart Dahlquist - basgitara
* Jamie Sykes - bicie

### *Rift.Canyon.Dreams*

* Edgy 59 - spev
* Stephen O'Malley - elektrická gitara
* G. Stuart Dahlquist - basgitara
* B.R.A.D. - bicie

Poznámky
--------

1. ↑  Niekedy udávaná aj ako „Rift Canyon Dreams".
2. ↑  Niektoré zdroje ho považujú za prvý koncert skupiny vôbec.
3. ↑  Dostupné iba v rámci japonskej edície, prípadne ako MP3 bonus k mailovej objednávke od Southern Lord (prvých 2000 kusov).

Referencie
----------

1. 1 2 3  SERBA, John. *Crippled Lucifer* [online]. Allmusic, [cit. 2009-06-14]. Dostupné online. (po anglicky)
2. 1 2  RIVADAVIA, Eduardo. *Crippled Lucifer [2 CD]* [online]. Allmusic, [cit. 2009-06-14]. Dostupné online. (po anglicky)
3. 1 2 3 4  O'MALLEY, Stephen. *BURNING WITCH - Crippled Lucifer* [online]. ideologic - home page for Stephen O'Malley, [cit. 2009-06-14]. Dostupné online. Archivované 2007-10-15 z originálu. (po anglicky)
4. 1 2   *Burning Witch - Crippled Lucifer* [online]. Encyclopaedia Metallum, [cit. 2009-06-14]. Dostupné online. (po anglicky)
5. 1 2 3   *Burning Witch-"Crippled Lucifer" 2xcd available now!* [online]. Southern Lord, 4.1.2008, [cit. 2009-06-14]. Dostupné online. (po anglicky)
6. 1 2   *Burning Witch - Crippled Lucifer (10 Psalms For Our Lord Of Light)* [online]. Discogs, [cit. 2009-06-14]. Dostupné online. (po anglicky)
7. 1 2   *Burning Witch - Crippled Lucifer (10 Psalms For Our Lord Of Light)* [online]. Discogs, [cit. 2009-06-14]. Dostupné online. (po anglicky)
8. 1 2  POWELL, Mike. *Burning Witch / Asva Crippled Lucifer (Ten Psalms for Our Lord of Light) / What You Don't Know Is Frontier* [online]. Pitchfork Media, 2.9.2008, [cit. 2009-06-14]. Dostupné online. (po anglicky)
9. ↑  OLEJNÍK, Juro. DVD CD. *A2*, apríl 2008, roč. 4, čís. 16. Dostupné online. ISSN 1803-6635.
10. ↑   *Burning Witch - Towers...* [online]. Encyclopaedia Metallum, [cit. 2009-06-14]. Dostupné online. (po anglicky)
11. ↑   *Burning Witch - Rift.Canyon.Dreams* [online]. Encyclopaedia Metallum, [cit. 2009-06-14]. Dostupné online. (po anglicky)

Externé odkazy
--------------

* kompletný *Crippled Lucifer* na Myspace
* recenzia 2×CD z roku 2008 (po slovensky)